GIA I CONSTÀNCIA 


Les alarmes salten als despatxos i al llarg de tot el dia se succeeixen les 
trobades, les entrevistes, els telegrames i les trucades. Romanones, s'entrevista 
amb el governador civil de Barcelona, qui adverteix que el conflicte sestendrà a 
tota la zona industrial, però Romanones menysté la força sindical. 


Francos també s'entrevista amb Maurici Puig, president de la Constància, qui 
comunica que la vaga encara no s'ha declarat oficialment i també amb Lluís 
Sedó, president de la Cambra de Comerç i Navegació de Barcelona i amb 
Eduard Calvet i Pintó, president del Foment del Treball Nacional, per aconseguir 
una solució negociada. Però en paral-lel al diàleg també es prepara la repressió. 


El governador civil també es reuneix amb Millàn Astray, qui té sota el seu 
comandament 1.500 policies, i amb els coronels de la guàrdia civil, un cos que 
es reforça amb contingents vinguts de Girona, Tarragona, València, Castelló i 
Saragossa fins a comptar amb 1.500 homes més. Per la seva banda el capità 
general de Catalunya, Valerià VVeyler i Nicolau, assegura tenir 14.000 soldats 
preparats per actuar a Barcelona. 


Tot i això, l'acció del sindicat segueix. El dia 29 fan un acte a Terrassa on les 
dones prenen protagonisme. Maria Prats i Dolors Iglesias parlen al míting. A 
Terrassa també s'han aturat algunes fàbriques amb l'acció dels piquets i els 
sabotatges. Els dies vinents la mobilització segueix a altres nuclis fabrils com 
Sabadell o Manresa. Però l'espontània arrencada de la vaga també ha generat 
tensió a l'interior de la Constància, i cal prendre decisions. Per això es reuneixen 
a l'Agrupació Obrera del Clot, delegats vinguts de tot Catalunya. En aquest 
context Joan Ubach, el secretari, i Salvador Grafia, el tresorer, dimiteixen. 


El 30 de juliol, arrenca oficialment la vaga. A primera hora del matí comencen a 
córrer fulls volants: Companeros: El Comité ha acordado el paro para hoy. 
iEnergial Les fàbriques de Sant Marti i del Clot s'hi sumen, com també ho faran 
aquelles que encara no ho havien fet a Sants, com l'Espanya Industrial o Can 
Batlló. Cap al migdia ja són 64 les fàbriques aturades. Els carrers s'omplen de 
grups de piquets, formats en gran part per dones i nens. A Gràcia les dones 
apedreguen dues fàbriques on es segueix treballant, una al carrer de Puigmartí 
i l'altra la fàbrica Fàbregas, a l'actual carrer Mare de Déu dels Desemparats. 


Pel Clot i la Rambla del Triomf, l'actual Rambla del Poblenou, les dones circulen 
en un cotxe exhibint un gran cartell que diu Viva la jornada de 9 horasi Un 
cartell que la policia requisa. També es comencen a realitzar detencions entre 
els grups de piquets. Entre aquestes trobem dues joves teixidores: Josefa Blay 
Sagristà i Maria Blasco Urrutia. Tot i això els patrons reclamen més 
contundència a Millàn Astray. 


A Sants s'improvisa un míting a una plaça, on, entre d'altres, prenen la paraula 
dues dones que criden a lluitar sense desmais ni vacil-lacions. I al llarg de tot el 
dia a l'Agrupació Obrera del Clot es va fent seguiment de la vaga amb les 
notícies que van arribant de les fàbriques que es van sumant. Al vespre se 
celebra la notícia que Sabadell, Terrassa, Manresa i Igualada també s'hi han 
sumat. El dia finalitza amb 97 fàbriques aturades, unes 12.000 persones en 
vaga. Però tot i la força que està agafant la vaga, el 4 d'agost, davant les 
tensions internes al si de la Constància, Maurici Puig dimiteix, un fet que a 
l'Agrupació Obrera del Clot es comunica amb un cartell que diu: "Mauricio Puig 
se ha acobardado. No hay que asustarse. Viva la Huelgal" 


Tot i la repressió, que es manifesta amb acomiadaments i detencions, donant 
molta feina als comitès pro-presos, i les tensions internes dins del sindicat, la 
Vaga prossegueix, amb més fàbriques aturades, mítings i manifestacions, 
acostant-se a inicis d'agost a la xifra de 63.000 vaguistes a tot Catalunya, entre 
les quals la presència femenina és majoritària. A Barcelona, on hi ha 254 
fàbriques aturades, de les 24.000 persones que estan secundant la vaga, 22.000 
són dones. 


Aviat, però, per solidaritat i en resposta a la repressió, a les filadores i teixidores 
s'hi sumen d'altres col-lectius com els estampadors i cilindradors, oficis del tèxtil 
que eren masculins i que estaven dins del que es coneixia com el ram de l'aigua, 
sector on s'engloben els processos finals del tèxtil. Uns treballadors que havien 
aconseguit la jornada de 9 hores aquell mateix any. La relació entre tots dos 
sindicats és forta, ja que la Societat d'Estampadors, Cilindradors i Aprestadors 
comparteix seu amb La Constància a l'Agrupació Obrera del Clot. D'aquesta 
manera el nombre de vaguistes arriba a 100.000. 

Tot i que aquesta imatge és del EUA, podria ser qualsevol fàbrica tèxtil de Sants. 
"The Supt. and a group of children under 16 years starting vvortcafter noon. Yazoo City, Miss." 

